ΚΟΙΝΩΝΙΑ

Στην προτελευταία θέση διαγωνισμού της Στρατιωτικής Ακαδημίας των ΗΠΑ (West Point) κατατάχθηκε η ομάδα στρατιωτικών του Ελληνικού Στρατού.

Στον διαγωνισμό Sandhurst Military Skills Competition συμμετείχαν 49 ομάδες και η ελληνική τερμάτισε στην 48η θέση.

Στο Sandhurst συμμετέχουν ολιγομελείς ομάδες των εννέα ατόμων, ανάμεσά τους και μία γυναίκα. Κάθε ομάδα πρέπει να εκτελέσει μια σειρά στρατιωτικών ασκήσεων κατά μήκος μιας διαδρομής.

Οι αποδόσεις της ομάδας καθορίζονται συνδυάζοντας τους βαθμούς που κερδίζουν εκπληρώνοντας κάθε στρατιωτική άσκηση κατά μήκος της διαδρομής εντός ενός πλαισίου τεσσάρων ωρών.

Μεταξύ των ασκήσεων που καλούνται να ολοκληρώσουν είναι η αναρρίχηση με σχοινί, η κατασκευή και διέλευση από μία γέφυρα με σχοινί, καθώς και να διασχίσουν μία διαδρομή με εμπόδια.